# Javni poziv za volontiranje u Novoj Gradiški

**Pozivamo sve zainteresirane osobe s područja Nove Gradiške i Brodsko-posavske županije da se prijave na volontiranje za pružanje pomoći i podrške žrtvama i svjedocima kaznenih djela i prekršaja u organizaciji Informativno pravnog centra (IPC-a)!**

Ukoliko si spreman/na odvojiti dio svog slobodnog vremena, steći nova iskustva,
prenijeti svoja iskustva i ideje, naučiti nešto novo, razviti nove vještine, biti dio šire
zajednici, sudjelovati u pružanju podrške našim sugrađanima TI SI PRAVA OSOBA
ZA NAS!

Za volontere i volonterke biti će organiziran **besplatni edukacijski program kako bi stekli znanja o principima rada sa žrtvama i svjedocima kaznenih djela i prekršaja te vještine potrebne za pružanje podrške.**

**OPIS VOLONTERSKE POZICIJE:**

Volonteri koji završe edukaciju za pružanje podrške žrtvama i svjedocima, pružat će emocionalnu podršku, informacije o pravima, praktične informacije putem telefona neposredno u uredu ili terenu i/ili pružati direktnu podršku na sudu.

Direktna podrška na sudu organizirat će se kroz tjedna dežurstva u prostoru Općinskog suda i Prekršajnog suda Stalne službe u Novoj Gradiški.

S odabranim volonterima potpisat će se volonterski ugovori i imat će obvezu
volontirati nekoliko sati mjesečno. Volonteri će po završetku projekta dobiti
POTVRDU s opisom volonterske pozicije, stečenih kompetencija i broj sati, te
PREPORUKU Udruge.

Ukoliko si se prepoznao/la te se želiš priključiti našem volonterskom timu ovo su
kvalifikacije koje su poželjne:
**• punoljetne osobe sa završenim najmanje srednjoškolskim obrazovanjem
• osobe protiv kojih se ne vodi kazneni postupak
• osobe motivirane za pomoć drugima
• komunikativne, empatične, tolerantne osobe
• odgovorne i etične osobe
• interes za rad s osobama svih životnih dobi i statusa**

Prednost imaju osobe koje su iz pomagačkih struka te koje su već volontirale i /ili
imaju iskustva u radu sa marginaliziranim skupinama građana/ki.

***Rok za prijavu: 15.6.2018.***

Kako se prijaviti: putem e-maila: **info@ipc.com.hr**

Pismena prijava treba sadržavati:

* životopis i motivacijsko pismo koje sadrži opis dosadašnjeg iskustva, vještina i
znanja,
* kratak opis motivacije za volontiranje na pružanju podrške žrtvama i svjedocima.

Za potrebe volontiranja, IPC će biti u obvezi tražiti uvjerenje o nekažnjavanju i uvid u kaznenu evidenciju volontera.
Po odabiru, volonter će priložiti osobnu fotografiju radi izrade identifikacijskog
dokumenta za sudove.

Za sva dodatna pitanja slobodno se obratite na broj telefona: 035 448 533; 449 715 ili na e-mail: **info@ipc.com.hr**

Navedene aktivnosti će se provoditi u sklopu trogodišnjeg programa ***„Mreža podrške i suradnje za žrtve i svjedoke kaznenih djela“*** kojeg financira Ministarstvo pravosuđa.Program se provodi na području 12 županija, IPC je odgovoran za provedbu na području Brodsko-posavske županije. Nositelj Programa je Ženska soba iz Zagreba.